
Správny súd v Bratislave 13Sa/9/2024 0724100713 02. 01. 2026 JUDr. Zuzana Korčeková ECLI:SK:SpSBA:2026:0724100713.2
Uznesenie Správny súd v Bratislave v právnej veci žalobkyne: DÔVERA zdravotná poisťovňa, a. s., so sídlom Einsteinova 25, Bratislava, IČO: 35 942 436, proti žalovanému: Ministerstvo zdravotníctva Slovenskej republiky, so sídlom Limbová 2, Bratislava, v konaní o žalobe proti nečinnosti orgánu verejnej správy, takto rozhodol: I. Súd konanie z a s t a v u j e . II. Žiaden z účastníkov konania n e m á p r á v o na náhradu trov konania. odôvodnenie: 1. Žalobou doručenou súdu dňa 03.05.2024 sa žalobkyňa domáhala, aby súd uložil žalovanému, aby v lehote 30 kalendárnych dní rozhodol v konaní č. S00543-2023-OPOI-16 o návrhu mu doručenom dňa 28.08.2023 na obnovu konania o stanovení výšky podielu zdravotnej poisťovne na celkovej platbe za poistencov štátu a určení výšky pohľadávky alebo záväzku zdravotnej poisťovne voči každej zdravotnej poisťovni za kalendárny rok 2019 č. konania S07717-2021-OVV-9. Ďalej, aby v lehote 30 kalendárnych rozhodol v konaní č. S00543-2023-OPOI-16 o návrhu mu doručenom dňa 28.08.2023 na obnovu konania o stanovení výšky podielu zdravotnej poisťovne na celkovej platbe za poistencov štátu a určení výšky pohľadávky alebo záväzku zdravotnej poisťovne voči každej zdravotnej poisťovni za kalendárny rok 2020 č. konania S23849-2021-OPOI-1. Napokon, aby v lehote 30 kalendárnych dní rozhodol v konaní č. S00543-2023-OPOI-16 o návrhu mu doručenom dňa 28.08.2023 na obnovu konania o stanovení výšky podielu zdravotnej poisťovne na celkovej platbe za poistencov štátu a určení výšky pohľadávky alebo záväzku zdravotnej poisťovne voči každej zdravotnej poisťovni za kalendárny rok 2021 č. konania S25294-2022-OPOI-1. 2. Podaním doručeným súdu dňa 11.11.2025 zobrala žalobkyňa žalobu v celom rozsahu späť bez uvedenia dôvodu. 3. Podľa § 63 SSP, žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej.
4. Podľa § 99 písm. a) SSP, správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 5. Vzhľadom na prejav vôle žalobkyne spočívajúci v späťvzatí žaloby, správny súd postupoval podľa § 99 písm. a) SSP v spojení s § 63 SSP a konanie zastavil.
6. O náhrade trov konania správny súd rozhodol podľa ust. § 170 písm. b) SSP, keďže konanie bolo zastavené. Poučenie: Proti tomuto rozhodnutiu je možné podať kasačnú sťažnosť v lehote jedného mesiaca odo dňa doručenia na Správnom súde v Bratislave. Kasačnú sťažnosť môže podať účastník konania a osoba zúčastnená na konaní podľa § 41 ods. 2 SSP, ak bolo rozhodnuté v ich neprospech. V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva (sťažnostné body) a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ak ide o konania o správnej žalobe podľa § 6 ods. 2 písm. c) a d), ak je žalovaným Centrum právnej pomoci.

